Nel 34 cabudañu del fallecimientu d’Andrés Solar, Andecha Astur homenaxeó delantre la placa que lu recuerda nel cimenteriu Deva, a esti nacionaliegu asturianu que, al so compromisu social y políticu, amestó una obra lliteraria autodidacta y n’asturianu d’especial valir.
#000002
Mentes lleía l’hestóricu poema “Prúyemos un Pueblu Llibre” Llucía Fernández fizo un altu nel versu “Xunto la fábrica encesa,/ la mina prieta...” pa remembrar que precisamente güei, el Reinu d’España vien de presllar les dos postreres mines asturianes, dexando un ermu de paru, precariedá y emigración forciada; con pallabres perdures pal presidente español, Pedro Sánchez, que tovía s’atrevió afirmar qu’ello diba acarretar prosperidá “Prosperidá pa los Villa, pa la Mafia político-sindical asturiana que cobró por collaborar nel preslle de la minería asturiana, pa la Mafia’l PSOE-SOMA-UGT; prosperidá pa Madrid que se quedó colos más de los Fondos Mineros, prosperidá que ye miseria p’Asturies, pa los asturianos”
#000004
Les referencies a la obra d’Andrés Solar, miembru fundaor del Ensame Nacionalista Astur y defensor dela llingua asturiana, sirivieron pa finar l’actu d’homenaxe faciendo un llamáu a continuar na llucha colos postreros versos de “Hai que siguir” “Hai que siguir asina y equí./ Hai que siguir, hai que siguir”.
#000005
A la fin de la intervención dellos de los asistentes llieron poemes d’Andrés Solar y féxose una ufrienda floral.
#000006
Propuesta de rempuesta xunitaria al "Principado"
#000016